วันที่2มีนา มีเพศสัมพันธ์ไม่ได้ป้องกัน แต่กินยาคุมฉุกเฉินจำไม่ได้ว่าวันไหน แล้วหลังจาก พอตรวจครรภ์มันขึ้น2ขีดจางๆ วันที่27-31มีนา มีประจำเดือนแล้วก็มีลิ่มเลือดออกมา วันที่6 เมษา มีเพศสัมพันธ์ไม่ได้ป้องกัน แต่กินยาคุมฉุกเฉิน วันที่12-16เมษา มีประจำเดือน วันที่ 19 เมษา มีเพศสัมพันธ์ไม่ได้ป้องกัน วันที่ 24เมษา-ปัจจุบันมีประจำเดือน
สวัสดีค่ะ การใช้ยาคุมฉุกเฉิน เป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้อาการที่เกิดขึ้นนั้นอาจจะเป็นเลือดจากผลข้างเคียงของยาคุมฉุกเฉิน ซึ่งไม่ได้บ่งบอกว่าตั้งครรภ์หรือไม่ตั้งครรภ์ และอาจจะทำให้สับสนว่าเป็นเลือดประจำเดือนในกรณีนี้แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งต่อไปก็ยังไม่มาตามปกติหรือไม่ได้มาเป็นรอบเดือน มากระปริดกระปรอยอีก ควรไปยืนยันผลที่รพ.และหาสาเหตุต่อไป ในระหว่างนี้งดการซื้อยาปรับฮอร์โมนใดๆมาใช้เองการมีเพศสัมพันธ์ในครั้งต่อไป ควรใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน